
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2631 

17 Οκτωβρίου 2013 


ΑΠΟΦΑΣΕΙ Σ 

Αριθμ. 6000/2/234Υ 

Προσόντα, προϋποθέσεις και διαδικασία αξιολόγησης 
και ένταξης δημοτικών αστυνομικών στην Ελληνική 
Αστυνομία. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις των άρθρων 81 παρ. 1 και 91 του 
ν. 4172/2013 «Φορολογία εισοδήματος, επείγοντα μέτρα 
εφαρμογής του ν. 4046/2012, του ν. 4093/2012 και του 
ν. 4127/2013 και άλλες διατάξεις» (Α' 167). 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
όπως κωδικοποιήθηκε με το άρθρο πρώτο του π.δ/τος 
63/2005 (Α' 98). 

3. Τις διατάξεις του π.δ. 184/2009 «Σύσταση Υπουργεί¬ 
ου Προστασίας του Πολίτη και καθορισμός των αρμο¬ 
διοτήτων του» (Α' 213). 

4. Τις διατάξεις του π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με τα π.δ. 88/2012 (Α' 143), 
94/2012 (Α' 149), 98/2012 (Α' 160) και 118/2013 (Α' 152). 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Προσόντα - Προϋποθέσεις 

1. Υπάλληλοι της Δημοτικής Αστυνομίας των κλάδων 
ΠΕ Δημοτικής Αστυνομίας, ΤΕ Δημοτικής Αστυνομίας 
και ΔΕ Δημοτικής Αστυνομίας, των οποίων οι θέσεις 
καταργούνται, σύμφωνα με το άρθρο 81 του ν. 4172/2013 
(Α' 167), εντάσσονται στην Ελληνική Αστυνομία ως ιδιαί¬ 
τερης κατηγορίας προσωπικό εφόσον συγκεντρώνουν 
τα ακόλουθα προσόντα: 

α. Να είναι κάτοχοι πτυχίου ή διπλώματος οποιου- 
δήποτε Τμήματος Α.Ε.Ι. της ημεδαπής, περιλαμβανομέ- 
νων και των πτυχίων ή των διπλωμάτων του Ελληνικού 
Ανοικτού Πανεπιστημίου (Ε.Α.Π.) και των Προγραμμάτων 
Σπουδών Επιλογής (Π.Σ.Ε.) ή ισότιμων σχολών της αλ¬ 


λοδαπής οι υποψήφιοι κατηγορίας Π.Ε., πτυχίου ή δι¬ 
πλώματος οποιουδήποτε Τμήματος Τ.Ε.Ι. της ημεδαπής, 
περιλαμβανομένων και των πτυχίων Π.Σ.Ε. και Κ.Α.Τ.Ε.Ε. 
ή πτυχίου ή διπλώματος ισότιμων σχολών της ημεδαπής 
ή αλλοδαπής οι υποψήφιοι κατηγορίας Τ.Ε. και πτυχίου 
ή διπλώματος ή απολυτήριου τίτλου δευτεροβάθμιας 
εκπαίδευσης της ημεδαπής ή άλλου ισότιμου της ημε¬ 
δαπής ή αλλοδαπής οι υποψήφιοι κατηγορίας Δ.Ε. 

β. Να μην υπερβαίνουν το 45ο έτος της ηλικίας τους. 
Για τον υπολογισμό της ηλικίας τους ως ημερομηνία 
γέννησης θεωρείται η 31η Δεκεμβρίου του έτους γέν¬ 
νησης. 

γ. Οι άνδρες πρέπει να έχουν εκπληρώσει τις στρατι¬ 
ωτικές τους υποχρεώσεις. Δεν θεωρείται ότι εκπλήρω¬ 
σε τις στρατιωτικές του υποχρεώσεις αυτός που έχει 
απαλλαγεί νόμιμα από αυτές. 

δ. Να έχουν υγεία και άρτια σωματική διάπλαση δι- 
απιστούμενη από την αρμόδια Υγειονομική Επιτροπή, 
σύμφωνα με τον ειδικό πίνακα νοσημάτων, παθήσεων 
και βλαβών του π.δ. 133/2002 (Α' 109) που εφαρμόζεται 
για τη σωματική ικανότητα των μονίμων Αξιωματικών 
και Υπαξιωματικών των Ενόπλων Δυνάμεων. 

ε. Να έχουν σωματικά, ψυχικά και διανοητικά προσό¬ 
ντα ανταποκρινόμενα στις απαιτήσεις του αστυνομικού 
έργου. 

στ. Να έχουν ανάστημα οι άνδρες τουλάχιστον 1,70 
μ. χωρίς υποδήματα και οι γυναίκες τουλάχιστον 1,65 
μ. χωρίς υποδήματα. 

ζ. Να μην έχουν καταδικασθεί τελεσίδικα, για τέλεση 
ή απόπειρα κακουργήματος ή των εγκλημάτων ανυπο¬ 
ταξίας, λιποταξίας, προσβολών του πολιτεύματος, προ¬ 
δοσίας της χώρας, προσβολών κατά της πολιτειακής 
εξουσίας, κατά της ελεύθερης άσκησης των πολιτικών 
δικαιωμάτων, παραχάραξης, κιβδηλείας, πλαστογραφί¬ 
ας, ψευδορκίας, ψευδούς καταμήνυσης, ψευδούς ανωμο¬ 
τί κατάθεσης, απιστίας περί την υπηρεσία, παράβασης 
καθήκοντος, ανθρωποκτονίας εκτός της προερχόμενης 
από αμέλεια, κατά της γενετήσιας ελευθερίας και οι¬ 
κονομικής εκμετάλλευσης της γενετήσιας ζωής, συκο¬ 
φαντικής δυσφήμισης, κλοπής, υπεξαίρεσης, εκβίασης, 
απάτης, απιστίας, επαιτείας, δωροδοκίας, καταπίεσης, 
ναρκωτικών, ζωοκλοπής, ζωοκτονίας, περί αλλοδαπών, 
λαθρεμπορίας ή οποιουδήποτε άλλου εγκλήματος από 
δόλο τελεσθέντος, για το οποίο επιβλήθηκε ποινή φυ¬ 
λάκισης τουλάχιστον τριών μηνών. 

Το υπό ένταξη προσωπικό, το οποίο έχει παραπεμφθεί 
σε δίκη ή έχει καταδικαστεί για κάποιο από τα ανωτέρω 
αδικήματα, δεν εντάσσεται στην Ελληνική Αστυνομία, 
αν, μέχρι το χρόνο έκδοσης της πράξης ένταξης, δεν 
έχει εκδοθεί αμετάκλητη αθωωτική απόφαση. Ο όρος 
καταδίκη περιλαμβάνει και την καταδίκη σε ποινικό σω¬ 
φρονισμό για τα παραπάνω εγκλήματα. 

η. Να μην έχει ασκηθεί σε βάρος τους πειθαρχική 
δίωξη για παραπτώματα που επισύρουν προσωρινή ή 
οριστική παύση και να μην τους έχει επιβληθεί τέτοια 
πειθαρχική ποινή. 

2. Πρόσθετα προσόντα αποτελούν: 

α. Η εκπλήρωση των στρατιωτικών υποχρεώσεων, ως 
έφεδρων αξιωματικών ή σε ειδικές δυνάμεις των Ενό¬ 
πλων Δυνάμεων. 

β. Η κατοχή άδειας οδήγησης μοτοποδηλάτου ή μο¬ 
τοσικλέτας ή αυτοκινήτου. 

Αρθρο 2 

Δικαιολογητικά υποψηφίων 

1. Οι υποψήφιοι προς ένταξη κατά την κατάθεση της 
αίτησής τους στο φορέα προέλευσης, πέραν των δι- 
καιολογητικών που προβλέπονται στο άρθρο 2 της 
ΔΙΠΙΔΔ/Β.2/3/οικ. 22274 από 9.8.2013 απόφασης του 
Υπουργού Διοικητικής Μεταρρύθμισης και Ηλεκτρονικής 
Διακυβέρνησης (Β' 1992), υποβάλλουν: 

α. Υπεύθυνη δήλωση του ν. 1599/1986, ότι συγκεντρώ¬ 
νουν τα προσόντα και τις προϋποθέσεις που αναφέρο- 
νται στις περιπτώσεις δ', εξ ζ' και η' της παραγράφου 
1 του άρθρου 1 και οι άνδρες ότι έχουν εκπληρώσει τις 
στρατιωτικές τους υποχρεώσεις. 

β. Βεβαίωση του Διοικητή του Αστυνομικού Τμήματος 
του τόπου κατοικίας τους ότι έχουν το προβλεπόμενο 
από τις διατάξεις της παρούσας απαιτούμενο ανάστημα. 
Σε περίπτωση που ο υποψήφιος αμφισβητεί το ύψος που 
βεβαιώθηκε, καταθέτει αυθημερόν στο ίδιο Αστυνομικό 
Τμήμα αίτηση για νέα μέτρηση του αναστήματος, η 
οποία υποβάλλεται στη Διεύθυνση Αστυνομίας ή Αστυ¬ 
νομική Διεύθυνση, με μέριμνα της οποίας διενεργείται 
νέα μέτρηση του αναστήματος για την άρση της αμ¬ 
φισβήτησης. 

γ. Επικυρωμένο αντίγραφο της τυχόν κατεχόμενης 
άδειας οδήγησης μοτοποδηλάτου, μοτοσικλέτας ή αυ¬ 
τοκινήτου. 

δ. Όσοι έχουν υπηρετήσει μέχρι και την απόλυσή 
τους ως έφεδροι Αξιωματικοί ή σε Ειδικές Δυνάμεις, 
Πιστοποιητικό Στρατολογικής Κατάστασης (αναζητείται 
αυτεπαγγέλτως). 

2. Όσοι κληθούν για ένταξη, υποβάλλουν στις Δ/νσεις 
Αστυνομίας ή Αστυνομικές Δ/νσεις του τόπου κατοικίας 
τους, υπεύθυνη δήλωση του ν. 1599/1986, ότι δεν έχουν 
παραπεμφθεί σε δίκη για τα αδικήματα που αναφέρο- 
νται στο άρθρο 1 παρ. 1 περίπτ. ζ'. 

3. Οι Διευθύνσεις Αστυνομίας ή οι Αστυνομικές Δι¬ 
ευθύνσεις αναζητούν αυτεπάγγελτα για το ανωτέρω 
προσωπικό που καλείται τελικά για ένταξη τα εξής δι- 
καιολογητικά: 

α. Αντίγραφο Ποινικού Μητρώου δικαστικής χρήσης 
(άρθρο 577 του Κ.Π.Δ). 

β. Πιστοποιητικό Στρατολογικής Κατάστασης, μόνο 
για τους άνδρες που δεν εμπίπτουν στην περίπτωση 
δ' της παραγράφου 1. 


Αρθρο 3 

Διαδικασία αξιολόγησης και ένταξης 

1. Για την αξιολόγηση και τη διαδικασία ένταξης των 
υπαλλήλων της παραγράφου 1 του άρθρου 1 της πα¬ 
ρούσας εφαρμόζεται η διαδικασία για τη μετακίνηση 
των υπαλλήλων που προβλέπεται στο άρθρο 91 του 
ν. 4172/2013 και στην κατ’ εξουσιοδότηση αυτού εκ- 
δοθείσα υπ’ αριθ. ΔΙΠΙΔΔ/Β.2/3/οικ. 22274 από 9.8.2013 
απόφαση του Υπουργού Διοικητικής Μεταρρύθμισης και 
Ηλεκτρονικής Διακυβέρνησης (Β' 1992). 

2. α. Οι υποψήφιοι που περιλαμβάνονται στον πίνα¬ 
κα βαθμολογικής κατάταξης, που καταρτίζεται από το 
ΑΣΕΠ, καλούνται με μέριμνα της Δ/νσης Αστυνομικού 
Προσωπικού/ΑΕΑ να προσέλθουν μέσα σε ορισμένες 
προθεσμίες, προκειμένου να εξετασθούν στα σωματικά, 
ψυχικά και διανοητικά τους προσόντα από τις αντί¬ 
στοιχες Επιτροπές του άρθρου 5 του π.δ/τος 4/1995 
(Α' 1). Οι εξετάσεις διεξάγονται στην Αθήνα και στη 
Θεσσαλονίκη. 

β. Η εξέταση των σωματικών, ψυχικών και διανοητι¬ 
κών προσόντων περιλαμβάνει υγειονομικές εξετάσεις, 
καθώς και ψυχοτεχνικές δοκιμασίες. Οι ψυχοτεχνικές 
δοκιμασίες προηγούνται των υγειονομικών εξετάσεων. 
Το ως άνω προσωπικό παραπέμπεται στις ψυχοτεχνικές 
επιτροπές και υποβάλλεται σε ψυχομετρικό έλεγχο, ο 
οποίος περιλαμβάνει ψυχοτεχνικές δοκιμασίες (τεστ 
προσωπικότητας) και συνέντευξη ενώπιον της αρμόδιας 
Επιτροπής. Με τις εξετάσεις αυτές ερευνάται κυρίως 
η κρίση, η προσαρμοστικότητα στις μεταβαλλόμενες 
καταστάσεις και απαιτήσεις, η αυτοκυριαρχία, η συναι¬ 
σθηματική σταθερότητα, η σκέψη, η αντίληψη και η εν 
γένει προσωπικότητα του εξεταζόμενου. 

γ.Όσοι κρίνονται ικανοί στις ψυχοτεχνικές δοκιμασίες 
παραπέμπονται στα αντίστοιχα Κεντρικά Ιατρεία της 
Ελληνικής Αστυνομίας για να υποβληθούν στις προ- 
βλεπόμενες υγειονομικές εξετάσεις και στη συνέχεια 
παρουσιάζονται ενώπιον της αρμόδιας Υγειονομικής 
Επιτροπής, για να κριθεί η καταλληλότητά τους. 

δ. Όσοι κρίνονται μη ικανοί, καταχωρίζονται από την 
αρμόδια επιτροπή σε ειδικό πίνακα, ο οποίος αναρτάται 
σε εμφανές σημείο στο χώρο της εξέτασης προς ενη¬ 
μέρωσή τους, αντίγραφο του οποίου υποβάλλεται αυ¬ 
θημερόν στη Διεύθυνση Αστυνομικού Προσωπικού/Α.Ε.Α. 

ε. Οι Επιτροπές ψυχοτεχνικών δοκιμασιών και υγει¬ 
ονομικών εξετάσεων, αποφαίνονται για τη σωματική, 
ψυχική και διανοητική ικανότητα των υποψηφίων σε 
πρώτο και τελευταίο βαθμό. 

3. Το Τριμελές Ειδικό Υπηρεσιακό Συμβούλιο αφού 
λάβει υπόψη τον πίνακα βαθμολογικής κατάταξης των 
προς ένταξη υπαλλήλων που καταρτίζεται από το 
ΑΣΕΠ με βάση τα κριτήρια της υπ’ αριθμ. ΔΙΠΙΔΔ/Β.2/3/ 
οικ.22274/9.8.2013 καθώς και τα ειδικά πρόσθετα κριτή¬ 
ρια της παρούσης, τα αποτελέσματα των ψυχοτεχνικών 
δοκιμασιών και υγειονομικών εξετάσεων, γνωμοδοτεί 
για τη σειρά προτεραιότητας των προς ένταξη υπαλ¬ 
λήλων και εκδίδει τον Τελικό Πίνακα Διάθεσης. 

4. Σε περίπτωση που δεν καλύπτονται οι καθορισθεί- 
σες ανά Υπηρεσία θέσεις, λόγω έλλειψης των προσό¬ 
ντων του άρθρου 1, οι θέσεις καλύπτονται με ισάριθμους 
υπαλλήλους άλλων υπηρεσιών. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


39493 


Αρθρο 4 

Ένταξη επιλεγόμενων 

Ι.'Οσοι περιλαμβάνονται στον Τελικό Πίνακα Διάθεσης, 
εντάσσονται ως ιδιαίτερης κατηγορίας προσωπικό στην 
Ελληνική Αστυνομία με απόφαση του Προϊσταμένου 
Κλάδου Οργάνωσης και Ανθρώπινου Δυναμικού/Α.ΕΑ, 
που δημοσιεύεται στην Εφημερίδα της Κυβερνήσεως. 
Με την ίδια απόφαση συνιστώνται ισάριθμες οργανικές 
θέσεις για το εντασσόμενο προσωπικό. 

2. Οι Διευθύνσεις Αστυνομίας ή Αστυνομικές Διευθύν¬ 
σεις μετά τη λήψη της απόφασης ένταξης ενεργούν 
ως εξής: 

α. Αναζητούν αυτεπάγγελτα τα αναφερόμενα στην 
παρ. 3 του αρ. 2 δικαιολογητικά. 

β. Ειδοποιούν, με αποδεικτικό, μέσω των κατά τόπους 
Αστυνομικών Τμημάτων, τους εντασσόμενους να μετα¬ 
βούν σ’ αυτές. 

γ. Ενεργούν αμέσως δακτυλοσκόπηση των εντασσο- 
μένων δια των γραφείων Εγκληματολογικών Ερευνών 
(Γ.Ε.Ε.) ή εξειδικευμένου στη λήψη των αποτυπωμάτων 
προσωπικού και υποβάλλουν τα δακτυλικά δελτία εις δι- 
πλούν στη Διεύθυνση Εγκληματολογικών Ερευνών, αφού 
προηγουμένως ενεργηθεί σχετικός έλεγχος στο αρχείο 
των οικείων Γραφείων Εγκληματολογικών Ερευνών. Η 
Διεύθυνση Εγκληματολογικών Ερευνών, αποστέλλει 
πριν από την ημερομηνία ένταξης τις απαντήσεις της 
στις ανωτέρω Υπηρεσίες. 

δ. Καλούν τους εντασσόμενους σε οριζόμενη ημε¬ 
ρομηνία, να υπογράψουν το πρακτικό ένταξης εφόσον 
από τα προβλεπόμενα δικαιολογητικά και τη δακτυλο- 
σκοπική εξέταση δεν προκύπτει κώλυμα ένταξης, κατά 
τα αναφερόμενα στο άρθρο 1, συντάσσοντας για κάθε 


έναν από τους εντασσόμενους, πρακτικό ένταξης καθώς 
και Φύλλο Μητρώου. Τα ονοματεπώνυμα των εντασσο- 
μένων και μη εντασσομένων, για οποιονδήποτε λόγο, 
αναφέρονται αμέσως στη Διεύθυνση Αστυνομικού Προ- 
σωπικού/Α.Ε.Α. Ο αναφερόμενος στην απόφαση ένταξης 
για τον οποίο διαπιστώνεται ότι στερείται έστω και ένα 
από τα προσόντα για ένταξη δεν εντάσσεται. 

ε. Υποβάλλουν στη Διεύθυνση Αστυνομικού Προσωπι- 
κού/Α.Ε.Α. τα υπόλοιπα δικαιολογητικά ένταξης, τα πρω¬ 
τότυπα των πρακτικών ένταξης και τα Φύλλα Μητρώου. 
Η υποβλητική αυτή αναφορά κοινοποιείται: 

ί. Στη Διεύθυνση Πληροφορικής του Αρχηγείου της 
Ελληνικής Αστυνομίας. 

μ. Στη Διαχείριση Χρηματικού του Αρχηγείου της 
Ελληνικής Αστυνομίας, με δύο αντίγραφα Φύλλου Μη¬ 
τρώου. 

μι. Στη Διεύθυνση Οικονομικών του Αρχηγείου της 
Ελληνικής Αστυνομίας, με αντίγραφο του πρακτικού 
ένταξης και του Φύλλου Μητρώου, για την ενημέρωση 
του ασφαλιστικού τους ταμείου. 

ιν. Στα οικεία Τμήματα Ασφαλείας, με τα δελτία αστυ¬ 
νομικής ταυτότητας των εντασσομένων. 

3. Με αιτιολογημένη απόφαση του Προϊσταμένου 
Κλάδου Οργάνωσης και Ανθρώπινου Δυναμικού/Α.Ε.Α., 
που κοινοποιείται στους ενδιαφερομένους, ανακαλείται 
η πράξη ένταξης στην Ελληνική Αστυνομία για όσους 
στερούνται έστω και ενός από τα προσόντα για ένταξη. 

4. Ολοι οι ενταχθέντες στην Ελληνική Αστυνομία εγ- 
γράφονται κατ’ αλφαβητική σειρά σε Γενικό Μητρώο 
όπου αναγράφονται τα στοιχεία ταυτότητας, η προϋπη¬ 
ρεσία στο Στρατό, η ημερομηνία ένταξης και κάθε άλλη 
υπηρεσιακή μεταβολή. Για κάθε ενταχθέντα καταρτίζε¬ 
ται και τηρείται ατομικός φάκελος και ατομικό βιβλιάριο. 


Αρθρο 5 


ΠΙΝΑΚΑΣ 

ΒΑΘΜΟΛΟΓΟΥΜΕΝΑ ΠΡΟΣΘΕΤΑ ΚΡΙΤΗΡΙΑ 
ΚΑΤΗΓΟΡΙΑΣ ΠΡΟΣΩΠΙΚΟΥ ΠΕ, ΤΕ και ΔΕ 


ΚΡΙΤΗΡΙΑ 

ΜΟΡΙΑ 

Αδεια οδήγησης (προσκομίζεται 

από τον ενδιαφερόμενο) (μοριοδοτούνται 

μέχρι δύο άδειες) 

Μοτοποδηλάτου 

2 

Αυτοκινήτου Β' κατηγορίας 

2 

Μοτοσικλέτας 

4 

Αυτοκινήτου Γ' ή Δ' ή Ε' 
κατηγορίας 

3 

Εκπλήρωση στρατιωτικών υποχρεώσεων (αποδει- 
κνύεται από Πιστοποιητικό Στρατολογικής Κατά¬ 
στασης, το οποίο αναζητείται αυτεπαγγέλτως) 

ως έφεδρος αξιωματικός 

10 

σε ειδικές δυνάμεις 

10 


Αρθρο 6 
Έναρξη ισχύος 


Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Οκτωβρίου 2013 

οι ΥΠΟΥΡΓΟΙ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 


ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωιν 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΊ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαϊΙ: ννοόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 2 6 3 1 17 10130004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































